मध्य प्रदेश सरकार की इस खब्त का संबंध विश्व हैप्पीनेस रिपोर्ट से है, तो कुछ वर्षों से प्रकाशित की जा रही है। रिपोर्ट यह बताती है कि किस देश के लोग कितने हैप्पी हैं। कुल अंक दस हैं, जिसमें 2016 में पूरे विश्व का औसत 5.1 प्रतिशत है। यानी दुनिया के लगभग आधे लोग ही खुश या खुशहाल हैं। ये लोग कहाँ रहते हैं? 2016 की विश्व हैप्पीनेस रिपोर्ट के अनुसार, डेनमार्क के लोग सब से ज्यादा हैप्पी हैं। उन्हें 7.526 अंक मिले हैं। डेनमार्क के बाद दस देशों का क्रम इस प्रकार है : स्विट्जरलैंड (7.509), आइसलैंड (7.501), नॉर्वे (7. 489), फिनलैंड (7.415), कनाडा (7.404), नीदरलैंड (7.339), न्यूजीलैंड (7.334), ऑस्ट्रेलिया (7.313), स्वीडन (7.291) और इजरायल (7.119)। ग्यारहवाँ देश संयुक्त राज्य अमेरिका है और हँसिएगा मत, जापान, जिसे आजकल हम अपने लिए एक आदर्श देश मान रहे हैं, का स्थान 53वाँ है।